चालू वित्तीय वर्ष में पेंशन स्कीम की घोषणा नहीं
चालूवित्तीय वर्ष 2016-17 में पेंशन स्कीम की घोषणा नहीं होगी। हालांकि सेल ने एनजेसीएस के प्रस्ताव को स्वीकृति प्रदान कर दी है। फिर भी सेल के पास फंड की इतनी कमी है कि 1.1.12 के बाद रिटायर होने वाले अब तक 17000 कर्मियों के लिए एक साथ 2000 करोड़ रुपए की व्यवस्था कर पाना संभव नहीं है। एलआईसी को फंड मैनेजर बनाया गया है कि वह सेल की ओर से जमा रुपयों से रिटायर कर्मियों के लिए पेंशन की व्यवस्था करे। इधर यूनियनों का भी दवाब है कि सेल प्रबंधन 1.1.12 के बाद रिटायर कर्मियों और अफसरों को पेंशन दे।
सेल के आला प्रबंधन का कहना है कि बीते वित्तीय वर्ष में सेल को 4137 करोड़ का घाटा हुआ है। ऐसे में प्रबंधन पहले अपने घाटे की भरपाई में लगा है, क्योंकि इतने बड़े घाटे को पाटना अासान नहीं है। कई उपाय किए जा रहे हैं कि चालू वित्तीय वर्ष में घाटा कम हो जाए। इसके परिणाम भी सामने आने लगे हैं। ऐसे में सेल प्रबंधन ऐसा कदम नहीं उठाएगा जिससे उसके ऊपर वित्तीय भार बढ़े। प्रयास किए जा रहे हैं कि विभिन्न क्षेत्रों में अपनी मौजूदगी से बाजार को बड़ा बनाया जाए ताकि चीन-कोरिया से आने वाले इस्पात के मुकाबले बाजार में ऐसी पैठ बनें कि लोग सेल के इस्पात को प्राथमिकता दें।
hin_Deva hin_Deva hin_Deva